Razpis za zbiranje predlogov 2023 – EAC/A10/2022

Program Erasmus+

(2022/C 444/07)

1. Uvod in cilji

Ta razpis za zbiranje predlogov temelji na Uredbi (EU) 2021/817 Evropskega parlamenta in Sveta z dne 20. maja 2021 o vzpostavitvi programa Erasmus+, programa Unije za izobraževanje in usposabljanje, mladino ter šport (1) (v nadaljnjem besedilu: uredba o programu Erasmus+), ter na letnem programu dela Erasmus+ za leto 2023 (C(2022)6002). Program Erasmus+ zajema obdobje od leta 2021 do leta 2027. Splošni cilj in posebni cilji programa Erasmus+ so navedeni v členu 3 uredbe o programu Erasmus+.

2. Ukrepi

Ta razpis za zbiranje predlogov se nanaša na naslednje ukrepe programa Erasmus+:

ključni ukrep 1 (KU1) – učna mobilnost posameznikov:

— mobilnost posameznikov na področju izobraževanja, usposabljanja in mladine,

— aktivnosti udejstvovanja mladih,

— ukrep za vključevanje v okviru pobude DiscoverEU,

— virtualne izmenjave na področju terciarnega izobraževanja in mladih,

— mobilnost osebja na področju športa,

ključni ukrep 2 (KU2) – sodelovanje med organizacijami in institucijami:

— partnerstva za sodelovanje: — sodelovalna partnerstva, — manjša partnerstva,

— partnerstva za odličnost: — centri poklicne odličnosti, — ukrep Erasmus Mundus,

— partnerstva za inovacije: — koalicije za inovacije, — v prihodnost usmerjeni projekti,

— krepitev zmogljivosti na področju terciarnega izobraževanja, poklicnega izobraževanja in usposabljanja, mladine ter športa,

— neprofitne evropske športne prireditve,

ključni ukrep 3 (KU3) – podpora razvoju politik in sodelovanju:

— Evropska mladina skupaj,

ukrepi Jean Monnet:

— ukrepi Jean Monnet na področju terciarnega izobraževanja,

— ukrepi Jean Monnet na drugih področjih izobraževanja in usposabljanja.

3. Upravičenost

Za financiranje v okviru programa Erasmus+ se lahko prijavi kateri koli javni ali zasebni subjekt, ki je dejaven na področju izobraževanja, usposabljanja, mladine in športa. Poleg tega lahko skupine mladih, ki so dejavni v mladinskem delu, a ne nujno v okviru mladinske organizacije, zaprosijo za financiranje za učno mobilnost mladih in mladinskih delavcev, aktivnosti udejstvovanja mladih in ukrep za vključevanje v okviru pobude DiscoverEU.

Naslednje države lahko v celoti sodelujejo v vseh ukrepih programa Erasmus+ (2):

— 27 držav članic Evropske unije ter čezmorske države in ozemlja,

— tretje države, pridružene programu: — države Efte/EGP: Islandija, Lihtenštajn in Norveška, — države kandidatke za članstvo v EU: Republika Turčija, Republika Severna Makedonija in Republika Srbija (3).

Poleg tega so nekateri ukrepi programa Erasmus+ na voljo organizacijam iz tretjih držav, ki niso pridružene programu.

Za podrobnosti o načinih sodelovanja glej Vodnik za prijavitelje Erasmus+ za leto 2023.

4. Proračun in trajanje projektov

Skupni proračun za ta razpis za zbiranje predlogov je ocenjen na 3 393,17 milijona EUR, in sicer:

izobraževanje in usposabljanje: v EUR 2 980,70 milijona mladina: v EUR 321,12 milijona šport: v EUR 65,13 milijona ukrepi Jean Monnet: v EUR 26,22 milijona

Skupni proračun za razpis za zbiranje predlogov in njegova porazdelitev sta navedena v letnem programu dela Erasmus+ za leto 2023, sprejetem 25. avgusta 2022, in se lahko v primeru spremembe letnega programa dela Erasmus+ spremenita. Potencialne prijavitelje pozivamo, naj redno spremljajo letni program dela Erasmus+ in njegove spremembe, objavljene na spletnem naslovu:

https://ec.europa.eu/programmes/erasmus-plus/resources/documents/annual-work-programmes_sl.

Dodeljena nepovratna sredstva in trajanje projektov se razlikujejo glede na dejavnike, kot so vrsta projekta, vrsta upravičenih prijaviteljev in število vključenih partnerjev.

Upravičenci lahko prijavijo stroške za delo, ki so ga opravili prostovoljci v okviru ukrepa, na podlagi stroškov na enoto, odobrenih in opredeljenih v Sklepu Komisije (2019)2646. Za podrobna navodila glede upravičenosti stroškov prostovoljca glej Vodnik za prijavitelje Erasmus+.

5. Rok za oddajo vlog

Vsi roki za oddajo vlog v nadaljevanju so določeni po bruseljskem času.

Ključni ukrep 1 Mobilnost posameznikov na področju terciarnega izobraževanja 23. februar 2023 ob 12. uri Mobilnost posameznikov na področju PIU, splošnega šolskega izobraževanja in izobraževanja odraslih 23. februar 2023 ob 12. uri Mobilnost osebja na področju športa 23. februar 2023 ob 12. uri Mednarodna mobilnost, ki vključuje tretje države, ki niso pridružene programu 23. februar 2023 ob 12. uri Akreditacije Erasmus na področju PIU, splošnega šolskega izobraževanja in izobraževanja odraslih 19. oktober 2023 ob 12. uri Akreditacije Erasmus na področju mladine 19. oktober 2023 ob 12. uri Mobilnost posameznikov na področju mladine 23. februar 2023 ob 12. uri Mobilnost posameznikov na področju mladine 4. oktober 2023 ob 12. uri Ukrep za vključevanje v okviru pobude DiscoverEU 4. oktober 2023 ob 12. uri Virtualne izmenjave na področju terciarnega izobraževanja in mladih 26. april 2023 ob 17. uri





Ključni ukrep 2 Sodelovalna partnerstva na področju izobraževanja, usposabljanja in mladine, razen tistih, ki jih predložijo evropske nevladne organizacije 22. marec 2023 ob 12. uri Sodelovalna partnerstva na področju izobraževanja, usposabljanja in mladine, ki jih predložijo evropske nevladne organizacije 22. marec 2023 ob 17. uri Sodelovalna partnerstva na področju športa 22. marec 2023 ob 17. uri Sodelovalna partnerstva na področju mladine, razen tistih, ki jih predložijo evropske nevladne organizacije 4. oktober 2023 ob 12. uri Manjša partnerstva na področju splošnega šolskega izobraževanja, poklicnega izobraževanja in usposabljanja, izobraževanja odraslih ter mladine 22. marec 2023 ob 12. uri Manjša partnerstva na področju splošnega šolskega izobraževanja, poklicnega izobraževanja in usposabljanja, izobraževanja odraslih ter mladine 4. oktober 2023 ob 12. uri Manjša partnerstva na področju športa 22. marec 2023 ob 17. uri Centri poklicne odličnosti 8. junij 2023 ob 17. uri Ukrep Erasmus Mundus 16. februar 2023 ob 17. uri Koalicije za inovacije 3. maj 2023 ob 17. uri V prihodnost usmerjeni projekti 15. marec 2023 ob 17. uri Krepitev zmogljivosti na področju terciarnega izobraževanja 16. februar 2023 ob 17. uri Krepitev zmogljivosti na področju poklicnega izobraževanja in usposabljanja 28. februar 2023 ob 17. uri Krepitev zmogljivosti na področju mladine 8. marec 2023 ob 17. uri Krepitev zmogljivosti na področju športa 22. marec 2023 ob 17. uri Neprofitne evropske športne prireditve 22. marec 2023 ob 17. uri





Ključni ukrep 3 Evropska mladina skupaj 9. marec 2023 ob 17. uri





Ukrepi in mreže Jean Monnet 14. februar 2023 ob 17. uri

Za podrobna navodila za oddajo vlog glej Vodnik za prijavitelje Erasmus+.

6. Podrobnejše informacije

Podrobni pogoji tega razpisa za zbiranje predlogov, vključno s prednostnimi nalogami, so na voljo v Vodniku za prijavitelje Erasmus+ za leto 2023 na naslednjem spletnem naslovu:

https://erasmus-plus.ec.europa.eu/sl/programme-guide/erasmus-vodnik-za-prijavitelje.

Vodnik za prijavitelje Erasmus+ je sestavni del tega razpisa za zbiranje predlogov, v njem izraženi pogoji za sodelovanje in financiranje pa se v celoti uporabljajo za ta razpis.

(1) UL L 189, 28.5.2021, str. 1.

(2) Za ukrepe Jean Monnet se lahko prijavijo organizacije po vsem svetu.

(3) Na podlagi podpisa dvostranskih pridružitvenih sporazumov.